खड़खड़ी निवासी 50 वर्षीय वीरसिंह पुत्र स्व. दिसौदी खेती के साथ डेयरी भी चलाते थे. उनके साले की पत्नी हापुड़ में भर्ती है. मंगलवार सुबह साढ़े 11 बजे वह 46 वर्षीय पत्‍‌नी कैलाशी और साली विमला के साथ उन्हें देखने हापुड़ जा रहे थे. गांव से कुछ ही दूर भदोली-खासपुर मार्ग पर अपाचे बाइक पर आए दो बदमाशों ने ओवरटेक कर उनकी बाइक रुकवा ली. विमला को धक्का देकर अलग कर दिया गया. हत्यारों ने वीरसिंह की गर्दन तथा पेट में दो गोलियां मारी. इसके बाद कैलाशी के पेट में भी गोली मारी. दोनों की मौके पर ही मौत हो गई.